《暨阳居四首》
宋代·王令

身非爵与官，车马久不谋。
家无田仓储，雀鼠非我仇。
朝出从入居，诗书讲前修。
暮从儿子嬉，欢笑何所忧。
闲将筋力疲，懒使志虑收。
斗糈尚烦送，谁谓能无求。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。